Biroul Contabilitate, Impozite si Taxe

Nr. \_\_\_\_\_\_ / \_\_\_\_\_\_\_\_\_\_\_\_\_\_\_\_\_\_\_

RAPORT DE SPECIALITATE

privind stabilirea impozitelor si taxelor locale pentru anul 2021

In conformitate cu principiul autonomiei locale, stabilirea impozitelor si taxelor locale pentru anul fiscal 2021 are la baza prevederile legale actuale reprezentate de Legea 227/2015 privind Codul Fiscal in care sunt prevazute nivelurile pentru valorile impozabile, impozitele si taxele locale aplicabile incepand cu anul 2021.

Impozitele si taxele locale sunt reglementate de Titlul IX din Legea nr.227/2015 privind Codul Fiscal si constituie venituri ale bugetelor locale. Conform art. 454 din Legea 227/2015 privind Codul Fiscal, impozitele si taxele locale sunt: impozitul si taxa pe cladiri, impozitul si taxa pe teren, impozitul pe mijloacele de transport, taxele pentru eliberarea certificatelor, avizelor si autorizatiilor, taxa pentru mijloacele de reclama si publicitate, impozitul pe spectacole, taxele speciale, alte taxe locale.

Resursele financiare constituite din impozitele si taxele locale se utilizeaza pentru cheltuielile publice a caror finantare se asigura din bugetele locale conform legii.

In conformitate cu art. 489 din Legea nr. 227/2015 privind Codul fiscal autoritatea deliberativa a autoritatii publice locale, la propunerea autoritatii executive, poate stabili cote aditionale la impozitele si taxele locale prevazute in prezentul titlu, in functie de criterii economice, sociale, geografice, precum si de necesitatiile bugetare locale, cu exceptia taxelor judiciare de timbru, alte taxe de timbru prevazute de lege si taxe extrajudiciare de timbru prevazute de lege, cotele aditionale nu pot fi mai mari de 50% fata de nivelurile maxime stabilite de lege.

In ceea ce privieste stabilirea impozitelor si taxelor locale aplicabile in anul 2021, se au in vedere prevederile art.491 din Legea 227/2015 privind Codul Fiscal, care precizeaza ca in cazul oricărui impozit sau oricărei taxe locale, care constă într-o anumită sumă în lei sau care este stabilită pe baza unei anumite sume în lei, sumele respective se indexează anual, până la data de 30 aprilie, de către consiliile locale, ținând cont de rata inflației pentru anul fiscal anterior, comunicată pe site-urile oficiale ale Ministerului Finanțelor Publice și Ministerului Dezvoltării Regionale și Administrației Publice. Sumele indexate se aprobă prin hotărâre a consiliului local și se aplică în anul fiscal următor. Rata inflatiei comunicată pe site-ul Ministerului Finanțelor Publice este **3,8 %** care se va utiliza pentru indexarea impozitelor si taxelor locale aferente anului 2021.

In ceea ce priveste taxele speciale instituite la nivelul Primariei Gura Vitioarei, acestea se majoreaza conform Anexei nr. 2 la prezenta, la propunerea primarului, in scopul administrarii si gestionarii serviciilor publice locale create in interesul persoanelor fizice si juridice si se utilizeaza pentru acoperirea cheltuielilor de intretinere si functionare a acestora.

De asemenea, avand in vedere ca in anul 2020 in statul Bughea de Jos au fost implementate investitii in infrastructura locala (asfaltarea drumurilor locale) si ca in anul 2021 vor fi demarate si alte investitii care au ca scop cresterea calitatii vietii localnicilor (alimentare cu apa si gaze naturale), acesta va trece de la zona D la zona C in cadrul localitatii in ceea ce priveste impozitele si taxele locale.

Avand in vedere cele prezentate mai sus pentru a putea fundamenta elaborarea unui buget de venituri și cheltuieli care să corespundă nevoilor comunității atât pe termen scurt cât și pe termen lung,

PROPUNEM:

1. Stabilirea impozitelor și taxelor locale pentru anul 2021, conform Legii nr.227/2015 privind Codul Fiscal după cum urmează:
2. nivelurile stabilite în sume fixe sunt prevăzute în Tabloul cuprinzând impozitele și taxele locale pentru anul 2021, constituind Anexa nr.1;
3. cota prevăzută la art.457 alin.(1) din Legea nr.227/2015 privind Codul fiscal (impozit pentru clădirile rezidențiale și clădirile- anexă în cazul persoanelor fizice), se stabilește la **0,08%** (0.08%-0.2%) asupra valorii impozabile a cladirii;
4. cota prevăzută la art.458 alin.(1) din Legea nr.227/2015 privind Codul fiscal (impozit pentru clădirile nerezidențiale în cazul persoanelor fizice), se stabilește la **0,2 %** (0.2-1.3%); asupra valorii impozabile a cladirii**;**
5. cota prevăzută la art.458 alin.(3) din Legea nr.227/2015 privind Codul fiscal (impozit pentru clădirile nerezidențiale în cazul persoanelor fizice, utilizate pentru activități din domeniul agricol), se stabilește la **0,4 %** asupra valorii impozabile a cladirii;
6. cota prevăzută la art.458 alin.(4) din Legea nr.227/2015 privind Codul fiscal (impozit pentru clădirile nerezidențiale în care valoarea clădirii nu poate fi calculată conform prevederilor art. 458 alin. (1) în cazul persoanelor fizice), se stabilește la **2 %** asupra valorii impozabile a cladirii;
7. cota prevăzută la art. 460 alin.(1) din Legea nr.227/2015 privind Codul fiscal (impozit/taxa pentru clădirile rezidențiale în cazul persoanelor juridice), se stabilește la **0,2 %** (0.08%-0.2%) asupra valorii impozabile a cladirii;
8. cota prevăzută la art. 460 alin.(2) din Legea nr.227/2015 privind Codul fiscal (impozit/taxa pentru clădirile nerezidențiale în cazul persoanelor juridice), se stabilește la **1,3%** (0.2%-1.3%) asupra valorii impozabile a cladirii;
9. cota prevăzută la art. 460 alin.(3) din Legea nr.227/2015 privind Codul fiscal (impozit/taxă pentru clădirile nerezidențiale aflate în proprietate sau deținute de persoanele juridice, utilizate pentru activități din domeniul agricol), se stabilește la **0,4 %** asupra valorii impozabile a cladirii;
10. cota prevăzută la art.460 alin.(8) din Legea nr.227/2015 privind Codul fiscal (impozit/taxa pentru clădirile a căror valoare impozabilă nu a fost actualizată în ultimii 3 ani anteriori anului de referință în cazul persoanelor juridice), se stabilește la **5%**;
11. cota prevăzută la art. 470 alin. (3) din Legea nr. 227/2015 (pentru mijloacele de transport hibride), se reduce cu **50 %**;
12. cota prevăzută la art. 474 alin. (3) din Legea nr.227/2015 (taxa pentru prelungirea certificatului de urbanism), se stabilește la **30 %** din cuantumul taxei inițiale;
13. cota prevăzută la art. 474 alin. (5) din Legea nr.227/2015 (taxa pentru eliberarea unei autorizații de construire pentru o clădire rezidențială sau o clădire - anexă), se stabilește la **0,5%** din

valoarea autorizata a lucrarilor de constructii;

1. cota prevăzută la art. 474 alin. (6) din Legea nr.227/2015 (taxa pentru eliberarea autorizației de construire pentru alte construcții decât cele menționate la lit.l), se stabilește la **1%** din valoarea autorizata a lucrarilor de constructie, inclusiv valoarea instalatiilor aferente;
2. cota prevăzută la art. 474 alin. (8) din Legea nr.227/2015 (taxa pentru prelungirea autorizației de construire), se stabilește la **30 %** din cuantumul taxei pentru eliberarea certificatului sau a autorizatiei initiale;
3. cota prevăzută la art. 474 alin. (9) din Legea nr.227/2015 (taxa pentru eliberarea autorizației de desființare, totală sau parțială, a unei construcții), se stabilește la **0,1%** din valoarea impozabila stabilita pentru determinarea impozitului, aferenta partii desfiintate;
4. cota prevăzută la art. 474 alin. (12) din Legea nr.227/2015 (taxa pentru eliberarea autorizației necesare pentru lucrările de organizare de șantier în vederea realizării unei construcții care nu sunt incluse în altă autorizație de construire), se stabilește la **3%** din valoarea autorizata a lucrarilor de organizare de santier;

r) cota prevăzută la art. 474 alin. (13) din Legea nr.227/2015 (taxa pentru eliberarea autorizației de amenajare de tabere de corturi, căsuțe sau rulote ori campinguri), se stabilește la **2 %** din valoarea autorizata a lucrarilor de constructie;

s) cota prevăzută la art. 477 alin. (5) din Legea nr.227/2015 (taxa pentru serviciile de reclamă și publicitate), se stabilește la **3%**;

t) cota prevăzută la art. 481 alin. (2), lit.a) din Legea nr.227/2015 impozitul în cazul unui spectacol de teatru, balet, operă, operetă, concert filarmonic sau altă manifestare muzicală, prezentarea unui film, un spectacol de circ sau orice competiție sportivă internă sau internațională, se stabilește la **2 %**;

u) cota prevăzută la art. 481 alin. (2), lit.b) din Legea nr.227/2015 impozitul în cazul oricărei alte manifestări artistice decât cele enumerate la lit.t), se stabilește la **5 %**;

**2**. **Bonificația** prevăzută la art.462 alin.(2), din Legea nr.227/2015 privind Codul fiscal se stabilește în cazul impozitului pe clădiri la **10 %** ( pentru persoane fizice si juridice).

Bonificația prevăzută la art.467 alin.(2), din Legea nr.227/2015 privind Codul fiscal se stabilește în cazul impozitului pe teren la 10 % ( pentru persoane fizice si juridice).

Bonificația prevăzută la art.472, alin.(2), din Legea nr.227/2015 privind Codul fiscal se stabilește în cazul impozitului pe mijloace de transport la 10 % ( pentru persoane fizice si juridice).

1. Persoanele care datorează taxa pentru afișaj in scop de reclamă și publicitate au obligația să depună o declarație anuală la compartimentul de specialitate in termen de 30 de zile de la data amplasarii structurii de afisaj.
2. Nivelurile stabilite pentru taxele speciale – Art. 484 și Alte taxe locale - Art.486 din Codul Fiscal pentru anul 2021, sunt cuprinse în Anexa nr.2.
3. Procedura, criteriile si condițiile de acordare a scutirii de la plata impozitelor și taxelor locale precum și a facilităților acordate de către Consiliul Local prevazute de Legea 227/2015 Cod Fiscal sunt reglementate in Anexa nr. 3.
4. Limitele minime și maxime ale amenzilor aplicabile conform art.493 din Codul Fiscal, indexate, sunt cuprinse în Anexa nr.4.
5. Regulamentul privind stabilirea taxelor speciale pentru anul fiscal 2021 este prevazut in Anexa 5.

Conform art. 495 din Legea 227/2015, in vederea stabilirii impozitelor și taxelor locale pentru anul fiscal 2021, se stabilesc următoarele reguli:

1. persoanele fizice care la data de 31 decembrie 2020 au în proprietate clădiri nerezidențiale sau clădiri cu destinație mixtă au obligația să depună declarații până la data de 31 martie 2021, conform modelului aprobat prin ordin comun al ministrului finanțelor publice și al ministrului lucrarilor publice, dezvoltarii si administratiei.
2. persoanele juridice au obligația să depună declarații privind clădirile pe care le dețin în proprietate la data de 31 decembrie 2020, destinația și valoarea impozabilă a acestora, până la data de 31 martie 2021;
3. persoanele fizice și juridice care la data de 31 decembrie 2020 dețin mijloace de transport radiate din circulație conform prevederilor legale din domeniul circulației pe drumurile publice au obligația să depună o declarație în acest sens, însoțită de documente justificative, la compartimentele de specialitate ale autorității publice locale, până la data de 31 martie 2021;
4. scutirile sau reducerile de la plata impozitului/taxei pe clădiri, a impozitului/taxei pe teren, a impozitului pe mijloacele de transport prevăzute la art. 456, art.464 și art.469 se aplică începând cu data de 1 ianuarie 2021 persoanelor care dețin documente justificative emise până la data de 31 decembrie 2020 și care sunt depuse la compartimentele de specialitate ale autorităților publice locale, până la data de 31 martie 2021;

Anexele nr. 1- 5 fac parte integrantă din prezentul raport de specialitate.

Temei legal : Legea nr. 227/2015 privind Codul Fiscal, Legea nr. 273/2006 privind finanțele publice locale, OUG 57/2019 privind Codul Administrativ.

Birou contabilitate, impozite și taxe,

Inspector Principal

Lavinia Florina VASILE